૧૯૧૩માં આંબેડકર ઉચ્ચ અભ્યાસ અર્થે અમેરિકા ગયા. અમેરિકાની મુક્ત હવા અને લોકશાહી વાતાવરણનો એમને અનુભવ થયો. સ્નાતક થયા સુધી સરેરાશ વિધ્યાર્થી રહેલા આંબેડકરનું આંતરસત્વ અહીં પૂર્ણપણે બહાર આવ્યું. કોલંબિયા યુનિવર્સિટીમાંથી તે અર્થશાસ્ત્રમાં એમ.એ. અને પીએચ.ડી.થયા. એમનું આરંભનું છતાં ખૂબ પાકટ અને મૌલિક વ્યાખ્યાન “કાસ્ટ ઈન ઈન્ડિયા અહીંજ લખાયું હતું. આંબેડકરની ઈચ્છા હતી કે તેઓ લંડન સ્કૂલ ઓફ ઈકોનોમિક્સ એન્ડ પોલિટિકલ સાયન્સમાં વધુ અભ્યાસ કરે અને બેરિસ્ટર બને. પરંતુ વડોદરા રાજયની શિષ્યવ્રુતિની મુદત પૂરી થતાં લંડનનો અભ્યાસ અધૂરો છોડી અમેરિકા અને ઈંગ્લેન્ડની મુક્ત હવા શ્વાસમાં ભરીને ,ડોક્ટરેટ મેળવીને, ૨૧મી ઓગસ્ટ ૧૯૧૭ના રોજ આંબેડકર મુંબઈ આવ્યા.ધનંજય કીર લિખિત આંબેડકર જીવનીમાં જણાવ્યા મુજબ ૨૦૧૭ના બીજા અઠવાડિયામાં ડો.આંબેડકર મોટાભાઈ બાલારામ સાથે વડોદરા આવ્યા હતા.